พิกัด ซอยบัวหวานก่อนถึงโรงเรียนปณิธานเด็กดี หรือโรงเรียนสุนทรวิทยาเก่า 

การเดินทาง จากเจดีย์เข้าตัวเมืองลงสะพาน เลี้ยวซ้าย จากนั้นเลี้ยวซ้ายลอดใต้สะพานตรงไป ผ่านวิทยาลัยอาชีวศึกษาพระนครศรีอยุธยา แล้วเลี้ยวซ้าย ประมาณ 200 เมตร ร้านอยู่ซ้ายมือ ร้านติดถนน ต้องจอดรถข้างทางตรงหน้าร้านได้

เมนูที่สั่ง
-ข้าวหน้าเป็ด ราคา 40 บาท ข้าวธรรมดาร่วน นิ่ม วางทับด้วยเนื้อเป็ด นุ่มกำลังดี หนังเปื่อย ไม่เหม็นสาบ มีส่วนกระดูกติดมาบ้างนิดหน่อย ราดน้ำพะโล้หอมกลิ่นเครื่องยาจีน เจ๊จะถามก่อนว่าใส่เลือดไหม ถ้าไม่ใส่บอกได้ เลือดนิ่มดี ใช้ได้ รสชาติรวมๆ ออกจืดนิดๆ ไม่เข้มข้นเท่าก๋วยเตี๋ยว

เจ้านี้ไม่ได้ดังแค่เป็ด ยังมีก๋วยเตี๋ยวเย็นตาโฟ ต้มจืด ต้มยำ ก๋วยเตี๋ยวไก่ตุ๋น ข้าวหมูแดง หมูกรอบ หลากหลายให้เลือกทาน ขายกันอยู่ 2 คน นายฮุยกับภรรยา วันนี้นายฮุยไม่อยู่ (ไปออกงาน) ร้านดูเงียบๆ ไปนิด